พิพิธภัณฑ์กีฬาชาติ
สัปดาห์ที่แล้ว คุณหญิงปัทมา ลีสวัสดิ์ตระกูล ไอโอซีเมมเบอร์หญิงเหล็ก ได้มีโอกาสเข้าเยี่ยมชม พิพิธภัณฑ์กีฬา ของมหาวิทยาลัยศรีนครินทรวิโรฒ ซึ่งเป็นพิพิธภัณฑ์กีฬาและโอลิมปิกที่ยอดเยี่ยมแห่งหนึ่งในทวีปเอเชีย,พิพิธภัณฑ์แห่งนี้เกิดขึ้นด้วยปณิธานของผู้ช่วยศาสตราจารย์ ดร.ณัฐ อินทรปาณ กรรมการ โอลิมปิกสากลคนแรกในประวัติศาสตร์ของไทย และยังเป็นอดีตคณบดีคณะพลศึกษา มหาวิทยาลัย ศรีนครินทรวิโรฒคนแรก ที่เพิ่งล่วงลับไป ต้องการสร้างแหล่งเรียนรู้ด้านการพลศึกษาและการกีฬาในเมืองไทย พร้อมเผยแพร่ค่านิยมโอลิมปิกเกมส์ให้ได้รับทราบในวงกว้าง,ดังนั้น จึงได้รวบรวมสิ่งของต่างๆ ทั้งเหรียญที่ระลึก ของที่ระลึก พร้อมโปสเตอร์โอลิมปิกตั้งแต่อดีตถึงปัจจุบัน โดยเฉพาะของสะสมในโอกาสที่ได้ ดำรงตำแหน่งไอโอซีของ ดร.ณัฐ ตั้งแต่ปี ค.ศ. 1990-2018 ซึ่งล้วนแต่ทรงคุณค่ามาจัดแสดงเอาไว้ที่นี่,สำหรับประวัติการก่อตั้งของพิพิธภัณฑ์กีฬาแห่งนี้ เริ่มขึ้นประมาณต้นปี พ.ศ.2552 ซึ่งมหาวิทยาลัยศรีนครินทรวิโรฒได้มอบหมายให้อาจารย์จันทร์ทิพย์ ลิ่มทอง กราบบังคมทูลขอพระราชทานพระราชานุญาตปรับปรุงห้องที่ประทับสมเด็จ พระเทพรัตนราชสุดาฯ สยามบรมราชกุมารี ที่อยู่บนชั้น 3 อาคารศูนย์กีฬาสิรินธร คณะพลศึกษา เพื่อจัดสร้างเป็นพิพิธภัณฑ์กีฬา มหาวิทยาลัยศรีนครินทรวิโรฒ,ซึ่งในเวลาต่อมา รศ.ดร.สุปราณี ขวัญบุญจันทร์ คณบดีคณะพลศึกษาในสมัยนั้น ได้จัดตั้งงบประมาณเงินรายได้ของคณะพลศึกษา และจัดกิจกรรมเพื่อหารายได้มาดำเนินการปรับปรุงห้องดังกล่าวจนสำเร็จได้มาเป็นพิพิธภัณฑ์กีฬาและคณะพลศึกษาได้จัดให้มีพิธีเปิดพิพิธภัณฑ์กีฬา มหาวิทยาลัยศรีนครินทรวิโรฒ ในวันที่ 18 พฤศจิกายน 2557,ปณิธานของ ดร.ณัฐ ไม่เพียงมุ่งมั่นให้พิพิธภัณฑ์แห่งนี้เป็นแหล่งเรียนรู้ด้านพลศึกษา การกีฬาของประเทศไทยและกีฬาระดับโลก เพื่อสร้างแรงบันดาลใจทางด้านการกีฬาและพลศึกษาแก่คนไทยทั่วไป เยาวชนและคนรุ่นหลังเท่านั้น,ขณะเดียวกันก็ยังมุ่งส่งเสริมให้นำค่านิยมโอลิมปิก (Olympic Values) 3 ประการคือ ความเป็นเลิศ (Excellence) ความเป็นมิตร (Friendship) และความเคารพ (Respect) มาปรับใช้ในชีวิตจริง เพื่อส่งเสริมสันติสุข ความเป็นหมู่คณะ และส่งเสริมซึ่งกันและกันอีกด้วย,ได้เห็นถึงความน่าสนใจของ พิพิธภัณฑ์กีฬา มหาวิทยาลัยศรีนครินทรวิโรฒ อย่างนี้แล้ว ผมก็เลยนึกไอเดียขึ้นมาได้ว่า จริงๆแล้วเราน่าจะมีหน่วยงานหรือองค์กรรัฐที่ดูแลกำกับด้านการกีฬาของชาติมาช่วยเป็นเจ้าภาพรวบรวมประวัติศาสตร์เรื่องราวต่างๆตั้งแต่อดีตถึงปัจจุบันของวงการกีฬาไทยอย่างเป็นเรื่องเป็นราวเสียที,ที่ผ่านมาพิพิธภัณฑ์กีฬาในบ้านเรานอกจากที่ มศว แห่งนี้แล้ว ก็มีการกีฬาแห่งประเทศไทย (กกท.) หัวหมาก อีกที่หนึ่ง แต่ดูแล้วก็ยังไม่ครบถ้วนสมบูรณ์แบบอย่างที่ควรจะเป็น,ทั้งที่ความจริง การกีฬาไทย ของเราถือว่าชื่อเสียงไม่ธรรมดา สร้างความภาคภูมิใจให้กับพี่น้องประชาชนคนไทยทั้งชาติมาโดยตลอดอย่างต่อเนื่องจากรุ่นสู่รุ่น,ที่ผ่านมาเราเคยเป็นเจ้าภาพกีฬาระดับชาติมาแล้วมากมาย ทั้งเอเชียนเกมส์ ซีเกมส์ นักกีฬาไทยเราก้าวถึงตำแหน่งแชมป์โลกมานับไม่ถ้วน,เป็นบอร์ดบริหารในระดับอินเตอร์ก็ไม่ใช่น้อย,ถึงเวลาหรือยังครับที่เราจะยกเอาเกียรติภูมิความยิ่งใหญ่เหล่านี้ขึ้นมารวมอยู่ในที่เดียวกัน แล้วจัดแสดงให้ผู้คนได้ชื่นชมกันอย่างเต็มที่ เต็มอารมณ์,ขอฝากถึงผู้หลักผู้ใหญ่ในวงการกีฬาไทย จะเป็น คุณหญิงปัทมา ผู้มีบทบาทยิ่งในแวดวงกีฬาโลกปัจจุบันเองก็ได้ ช่วยเอาแนวคิดนี้ไปสร้าง ให้เป็นรูปธรรมทีเถอะ,ฝันอยากเห็น พิพิธภัณฑ์กีฬาชาติ ถูกสร้างขึ้นจริงๆเสียทีในประเทศนี้,เชื่อว่าแฟนกีฬาอีกมากคงจะคิดไม่ต่างกัน,บี บางปะกง
สัปดาห์ที่แล้ว คุณหญิงปัทมา ลีสวัสดิ์ตระกูล ไอโอซีเมมเบอร์หญิงเหล็ก ได้มีโอกาสเข้าเยี่ยมชมพิพิธภัณฑ์กีฬา ของมหาวิทยาลัยศรีนครินทรวิโรฒ ซึ่งเป็นพิพิธภัณฑ์กีฬาและโอลิมปิกที่ยอดเยี่ยม
เรียงหน้าชน,บี บางปะกง,พิพิธภัณฑ์กีฬาชาติ,คุณหญิงปัทมา ลีสวัสดิ์ตระกูล,พิพิธภัณฑ์กีฬา